આશિષ બંસલની રાયગડના ખારપુર પાસેના ધમાની ગામમાં રિદ્ધિ આયર્ન ઍન્ડ સ્ટીલ પ્રાઇવેટ લિમિટેડ નામની સ્ટીલના ઇગ્નોટ બનાવવાની ફૅક્ટરી છે. તેઓ રોજ સવારે ૧૦ વાગ્યા પછી તેમની કારમાં ફૅક્ટરી જવા નીકળે છે, પણ પાછા આવવાનો સમય ક્યારેય નક્કી નથી હોતો. ખારપુર પોલીસ-સ્ટેશનના પોલીસ-અધિકારી આઇ. એસ. પાટીલે ‘મિડ-ડે’ને કહ્યું હતું કે ‘આશિષ બંસલનું કોઈ અજાણ્યા માણસોએ પનવેલની ભાતાન ટનલથી ચાર કિલોમીટર દૂર આવેલા વિસ્તારમાં ગોળી મારીને ખૂન કર્યા પછી એના પુરાવા નાશ કરવા તેની ડૅડબોડીને ખારપુર પાસેના નિર્જન વિસ્તારમાં ફેંકી દીધી હતી. પનવેલ પોલીસ-સ્ટેશનની હદમાં આશિષનું ખૂન થયું હોવાથી આ બનાવની વધુ તપાસ પનવેલ પોલીસ કરશે.’